Diesel Handbags - Jomashop
Diesel Diesel Men's Zippy Hiresh Logo Wallet in Black
Diesel Diesel Men's F-Suse Backpack in Colorblock Nylon
Diesel Diesel Men's Pieve Cylindrical Urban Backpack
Diesel Diesel Men's 24 Zip-around Wallet in Mix Denim Witkop Blokhuis Meyerton – Monumente, Gedenktekens en Interessanthede in Suid Afrika
26°28’23.88 S 28°4’13.04 E
Die Witkop Blokhuis is geleë langs die R59 Meyerton area, suid van Johannesburg. Dit is geleë naby die uitbreiding Daleside en Randvaal op die plaas Witkop. Dit is gebou op ń koppie met die doel om die spoorlyn in oop area te beskerm. Dit is die enigste blokhuis van die Vereeniging -Elandsfonteinlyn (huidig Germiston) wat oorgebly het en is in 1948 as Nasionale Monument verklaar.
Die Vereeniging -Elandsfontein lyn se blokhuise (bekend as die Rice patroon Blokhuise) was tussen 600 en 1000 meter uitmekaar en verbind met doringdraad. Hulle was sommige van sement , maar later is sink algemeen gebruik aangesien dit vinniger opgerig kon word, goedkoper was en die Boere se wapens minder was en sink kon goed genoeg beskerming bied. Elke blokhuis was binne bereik van geweervuur en Britse troepe sowel as SA swartes was in blokhuise ontpooi wat dan die area tussen die blokhuise dodelik gevaarlik gemaak het vir die Boere om te kruis.
Witkop blokhuis is gebou van klip (kwartsiet) en sement en het vanweë die koppie ń baie goeie uitsig oor die omliggende gebied. Gebou volgens ń ontwerp van Genl-Majoor Wood (bekend as die Wood-tipe Blokhuis). Tot 30 man het in die blokhuis gewoon en is toegerus met kos, water en ammunisie.
Witkop blokhuis is ń 3 verdieping gebou met ń sinkdak. Die grondvloer is gebruik as stoorarea, die 1ste vloer as leefarea en die 2de vloer as uitkykpunt. Die mure op grondvloer 900 mm dik, 600 mm 1ste vloer en 450 mm 2de vloer. Die mure is hoër gebou as die dak om sterkte te verleen. Buitemate 6,15 x 6,75 m.
Reënwater is met geute aan die binnekant van blokhuis gelei na watertenks op die grondvloer vir gebruik. Die watertenks is in droë maande opgevul deur waterkarre.
Toegang is met ń deur op die eerste vloer m.b.v. ń leer wat ook opgetrek kon word tydens ń aanval. Binne is ook met so ń leer opgeklim.
Op grondvloer is 2 skietgate en 3 in elke muur van die boonste verdiepings. Daar is geen vensters nie wat die blokhuis baie donker maak en die hitte binne moes ondraaglik gewees het in die somertyd.
Rondom was ook sandsakke gepak en ń loopgraaf gegrou asook doringdraad gespan om toegang tot die Blokhuis deur die Boere te verhoed.
Uitsonderlik aan Witkop blokhuis is die 2 bastions wat aan die voet van die Blokhuis gebou is. Elkeen toegerus met 2 skietgate. Dit is om die mure te beskerm teen aanvallers wat styf teen die muur sou skuil en dan nie sigbaar sou wees deur skietgate nie. Hierdie bastions is 1 meter hoog. Binnespasie 2,5 x 0,9 m elk. Binne in die bastion moes 1 man waghou, baie ongemaklik in so ń klein spasie.
Na die oprigting van die blokhuis het daar heen groot aksie tydens die ABO plaasgevind nie. Slegs ń paar skote tussen Boer en Brit.
Danie Theron en sy manne het wel voor die oprigting van die blokhuis ń trein hier by Kliprivier ontspoor en ammunisie gebuit.
Oos van die Witkop Blokhuis is sowat 450 grafte gevind, vermoedelik swartes wat ten tyde van die oorlog gesterf het.
Die Witkop blokhuis is in ń kommerwekkende toestand van verval. Vandale het reeds alle metaal wat vensters en deur beskerm het gestroop. Selfs die dak was gestroop maar is intussen vervang. Mure bars lelik agv uitgrawings en ontwikkeling rondom die blokhuis. Indien daar nie drasties en baie vinnig herstelwerk en bewaringswerk daar gedoen word nie, sal die blokhuis binnekort inmekaar stort en verdwyn.
Pogings was tot dusver onsuksesvol om betrokkenes soos huidige grondeienaars, munisipaliteite ens. aan boord te kry om hierdie besonderse struktuur te red en bewaar.
Klipblokhuise is op meer strategiese en kwesbare plekke gebou uit soliede klip en messelklei. Twee of 3 verdiepings hoog met bastions op boonste vloer waar masjiengeweer geplaas is. Skietgate in mure. Dak gewoonlik sink.
Saamgestel uit verskeie bronne deur Kobie Ströh oa. Pretoriana Des 2003, Wikipedia, DA Midvaal, Ensiklopedie van SA , Facebook, SA Military History, www.myvolk.co.za.
Fotos. Junie 2019 Gysbertus Johannes Ströh en Nicole du Toit. Pretoriana. Facebook.